|  |
| --- |
| *Timski pristop pri spodbujanju sodelovalnega učenja in vrstniške učne pomoči**ŠIPK projekt, Univerza v Ljubljani, Pedagoška fakulteta* |
| **DEJSTVO ALI IZMIŠLJOTINA** |
| **Ciljna skupina:** učenci II. triletja |
| **Cilji aktivnosti:** * učenci urijo sodelovalne spretnosti in vrstniško pomoč
* učenci razvijajo odgovornost drug do drugega
* učenci krepijo zdravo tekmovalnost
* učenci utrjujejo učno snov pri temi »Človek«
 |
| **Pripomočki:** * rdeč kartonček
* zelen kartonček
 |
| **Utemeljitev za učitelje in starše:** Ta aktivnost vsebuje elemente tekmovalnosti med učenci. Primerna je predvsem za ponavljanje in utrjevanje snovi. Učenci si v skupinah izmislijo določeno dejstvo, ki je vezano na obravnavano snov. Lahko si izmislijo tudi »izmišljotino« - dejstvo, ki ni resnično. Učenec iz ene skupine pove trditev, učenci v drugih skupinah pa se med seboj v skupini posvetujejo, ali gre za resnično (dejstvo) ali neresnično (izmišljotina) trditev.  |
| **Navodilo za učitelje:** Učence razdelite v skupine. Znotraj skupine si izmislijo dejstva ali izmišljotine o snovi, ki jo obravnavate. Potem oblikujete tekmovanje, v katerem učenci med skupinami tekmujejo, katera skupina bo največkrat pravilno ugotovila, ali gre za dejstvo ali izmišljotino.  |
| **Navodilo za učence***:* Za to aktivnost potrebuješ vsaj še eno osebo (še bolje, če jih je več), ki bi sodelovala s tabo. Predlagamo, da vključiš starše, stare starše ali sorojence, če jih imaš. Razmisli o temi “ČLOVEK”, ki ste jo obravnavali pri predmetu naravoslovje in tehnika. Tvoja naloga je, da si izmisliš trditve, ki so lahko pravilne (dejstva) ali nepravilne (izmišljotine). Tvojemu soigralcu preberi posamezno trditev. Nato naj soigralec razmisli, ali je ta trditev pravilna ali napačna. Če je trditev pravilna (je dejstvo), naj pokaže ZELEN kartonček. Če je trditev napačna (je izmišljotina), naj pokaže RDEČ KARTONČEK. Pogovorita se, čemu je temu tako. Nato zamenjajta vlogi. Če vas bo sodelovalo več, se razvrstite v skupine. Aktivnost poteka na enak način, le da si dejstva in izmišljotine izmislite skupaj, v skupinah pa se lahko posvetujete o tem, ali so trditve pravilne ali napačne. Vsaka skupina naj ima po en zelen in en rdeč kartonček. |
| **Potek aktivnosti po korakih:**1. Izbereš si osebo (ali več oseb), s katerimi boš izvajal aktivnost.
2. Dogovorite se, kdo bo začel.
3. Tisti, ki začne, pove trditev na temo “Človek”.
4. Drugi premisli, ali je trditev pravilna ali napačna. Dvigne zelen kartonček za pravilno trditev ali dejstvo oziroma rdeč kartonček za napačno trditev ali izmišljotino.
5. Zamenjajta vlogi.
 |